DEDWYDDWCH Y NEF. 


O mor hyfryd yr olygfa, 

Yn y dedwydd hardd drigfana', 
Fydd cael gweled teulu Seion 
Wedi gwisgo gynau gwynion. 


O mor hardd fydd eu gwedd, 

O mor hardd fydd eu gwedd, 
Pawb yn canu byth heb dewi 

Mewn mor didrai o hedd. 


Mae yno rai o'r cynddiluwiaid, 
A rhyw lu o'r patriarchiaid, 
Gwedi dechreu canu'r anthem, 
'R hon ni welir arni orphen. 


O mor hardd, &c. 


Gwelir Moses a'i chwaer Miriam, 

'R hon fu gynt yn chwareu'r dympan, 
'Wrth gofio'r waredigaeth hono, 
Pan yn ffoi rhag byddin Pharaoh. 


O mor hardd, &c. 


Fe fydd Lot fu yn Sodoma, 

Yno'n melus gofio'r borau, 

Pan ddaeth engyl gwlad goleuni, 
“ Wrth arch Duw i gadw ei deulu. 


O mor hardd, &c. 














Fe fydd Joel a Jeremiah, 
Grasol weision y Jehofa, 
Yno'n canu heb ddim galar, 

Wedi eu cyrchu o bob carchar. 


O mor hardd, &c. 


Ni fydd yno un Goliah 

I warthruddo plant Jehofa, 
Nac un Ismael mwy i'w herlid, 
Oddifewn i'r Ganaan hyfryd. 


O mor hardd, &c. 


Fe geir gweled plant, caethiwed 
Wedi derbyn gwir ymwared, 
A'r rhai a welwyd gynt yn wylo, 
'Nawr a'r delyn yn eu dwylo. 


O mor hardd, &e, 


Fe fydd bechgyn caethglud Juda 
Wedi cyrhaedd i'r gymanfa, 

Yn eu plith bydd Daniel hynod, 
'R hwn fu gynt yn ffau y llewod. 


O mor hardd, &c. 


Yno mae yr hen Simeon, 

Wedi oroesi rhydiau'r afon, 

Ac mae'n dweyd yn mlith y dyrfa, 
Dacw'r gwr fu rhwng fy mreichiau. 


O mor hardd, &c. 


Mae yno dorf o'r hen ferthyron, 
Yno i gyd o dan y goron, 

Wedi myned yn ddiangol, 

'Nawr maent fry'n y ddinas freiniol. 


O mor hardd, &c. 





Mi ddych'mygaf yn y canol 
Gwelaf Paul, yr hen apostol, 
Yno'n codi gerllaw'r í 'eidwad,. 
I roi darlith ar ei gariad.. 

'O mor hardd, .&c. 


Golwg hardd fydd gwel'd y teulu, 
Rhai fu yn y llwch yn llechn, 

Wedi dyfod c bob trallod, 

'Nawr mewn hedd ar wedd eu priod, 


O mor hardd. &c, 


Fe fydd swn caniadau'r seintiau, 
Yn dadseinio'r eangderau, 

Pan yn rhoddi mawl i'r Duwdod 
Am eu canu yn ngwaed y cymmod. 


O mor hardd, &c. 


Fe fydd meibion hyna'r Duwdod, 
O mor syn, mewn dirfawr syndod, 
Pan yn gwrando per ganiadau 
Seion Duw yn ol d'od adrau. 

O mor hardd, &c. 


Fe fydd bechgyn y chwech aden, 
Yn y llu yn llon a llawen, 

Wedi peidio a'u telynau, 

Ac yn gwrando teulu'r doniau. 


O mor hardd, &c. 


Fe geir clywed sain seraphiaid, 
A'r goreu-bur lan gerubiaid, 

Ond mwy melus a mwy hyfryd, 
Fyth fyth can y rhai a olchwyd. 


O mor hardd, &c. 





'Rwyf yn erfyn gwelir finau, 
Yn ddiderfyn yn y dyrfa, 
A fy holl gyfeillion mwyngu, 
Yno 'mhlith y duwiol deulu. 
O mor hardd fydd eu gwedd, . 
O mor hardd fydd eu gwedd, 
Pawb yn canu byth heb dewi 
Mewn mor didrai o hedd. 





